Egyrészt üzleti okból. A weboldalon az információkat, üzeneteket, ajánlatokat időnként aktualizálni kell. Ez magától értetődő. Másrészt technikai okból, ami már nem annyira triviális: Egy WordPress weboldalt technikailag három kulcs összetevő alkotja: A WordPress tartalomkezelő keretrendszer (CMS) Sablon vagy más néven téma (theme): ez adja a weboldal alap megjelenését és alap funkcióit Bővítmények melyek további funkcionalitással képesek felruházni a weboldalt A fenti három fő komponenst jellemzően folyamatosan fejlesztik, módosítják a készítői. Új funkcionalitást adnak hozzá, hibákat javítanak benne, optimalizálják a működést, és ami a legfontosabb biztonsági sérülékenységeket, biztonsági réseket javítanak benne. Ebből következik, hogy ha ezeket nem frissítjük rendszeresen akkor idővel sebezhetővé, feltörhetővé válik a teljes weboldalunk és a támadó akár átveheti a teljes irányítást a weboldal felett. Példa: az egyik legutóbb üzemeltetésre átvett ügyféloldalban a Security Audit során 7 biztonsági rést azonosítottam. Szerencsére még időben. További fontos tudnivaló, hogy ezek a frissítések okozhatnak kompatibilitási problémákat ami a weboldal leállásához vezet, és amiket laikus nem tud megoldani. Érdemes tehát ezeket a teendőket szakemberre bízni.